CELEX: 22012D0134
Language: hr
Date: 2012-07-13 00:00:00
Title: Odluka Zajedničkog odbora EGP-a br. 134/2012 od 13. srpnja 2012. o izmjeni Priloga XIII. (Promet) Sporazumu o EGP-u

11/Sv. 132
            
            
               HR
            
            
               Službeni list Europske unije
            
            
               128
            
         22012D0134
   
               L 309/15
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 134/2012
   od 13. srpnja 2012.
   o izmjeni Priloga XIII. (Promet) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.
   budući da:
   
               (1)
            
            
               Prilog XIII. Sporazumu izmijenjen je Odlukom Zajedničkog odbora EGP-a br. 113/2012 od 15. lipnja 2012. (1).
            
         
               (2)
            
            
               Uredba Komisije (EU) br. 72/2010 od 26. siječnja 2010. o utvrđivanju postupaka za provođenje inspekcija Komisije u području zaštite zračnog prometa (2) ugrađena je u Sporazum Odlukom Zajedničkog odbora EGP-a br. 75/2010 (3).
            
         
               (3)
            
            
               Kako bi se osigurala ujednačena primjena Uredbe (EU) br. 72/2010 na cijelom Europskom gospodarskom prostoru, trebalo bi izmijeniti Prilog XIII. radi olakšavanja suradnje između Komisije i nadzornog tijela EFTA-e,
            
         DONIO JE OVU ODLUKU:
   Članak 1.
   Točka 66.hc (Uredba Komisije (EU) br. 72/2010) Priloga XIII. Sporazumu mijenja se kako slijedi:
   
               1.
            
            
               Sadašnja prilagodba renumerira se kao prilagodba (a).
            
         
               2.
            
            
               Sljedeća prilagodba dodaje se iza prilagodbe (a):
               
                           „(b)
                        
                        
                           U članak 6. stavku 2. dodaje se sljedeće:
                           ‚Tijekom odgovarajućih inspekcija Komisija može zatražiti pomoć nacionalnih revizora koje su navele države EFTA-e, a nadzorno tijelo EFTA-e može zatražiti pomoć nacionalnih revizora koje su navele države članice EU-a.
                           Komisija i nadzorno tijelo EFTA-e mogu se međusobno pozvati da sudjeluju kao promatrači u odgovarajućim inspekcijama.’ ”
                        
                     
         Članak 2.
   Ova Odluka stupa na snagu 14. srpnja 2012., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a (4).
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 13. srpnja 2012.
      
         
            Za Zajednički odbor EGP-a
         
         
            Predsjednik
         
         Atle LEIKVOLL
      
   
   
      (1)  SL L 270, 4.10.2012., str. 37.
   
      (2)  SL L 23, 27.1.2010., str. 1.
   
      (3)  SL L 244, 16.9.2010., str. 32.
   
      (4)  Ustavni zahtjevi nisu navedeni.